Prudnik: Uretowany kocik
W niydzielã po połedniu bez cyntrum Prudnika przechodziōł szandar, co niy bōł na dińście. Spod maski jednego ze aut usłyszoł rozpaczliwe miauczynie. Nojprzōd sōm, niyskorzij ze pōmocōm policyjōnōw, co patrolowali miasto, prōbowoł uwolnić kota. Jednak ino ôtwarcie auta mogło ôswobodzić zwiyrzŏka. Policyjōny ściōngli na plac posiedzicieli wozidła.
Mody kocik uwiōnz pod maskōm rozgrzōnego auta. Policyjōn, co niy bōł w tyn dziyń w robocie, zarŏz zazwōniōł na dinst, a tyn przisłoł na plac patrol. Szandarzi nojprzōd prōbowali kocika wyciōngnōńć, ale skuli tego, iże niy szło, znŏdli posiedzicieli auta i poprosiyli ô ôtwarcie go.
Przestraszōny kocik mioł tuplowane szczyńście: niy doś, iże ôstoł uretowany, to zaôpiekowoł sie nim mały Mateusz i jego mama.
Zdrzōdło: KPP Prudnik
pol_Latn szl_Latn szl_Latn szl_Latn slv_Latn